Bakgrunn

Statsforvalteren har bede om at Helse Bergen sender utskrift av pasientjournal og eventuelle svarbrev samla når Statsforvalteren ber om nødvendige opplysningar i ei sak.

Statsforvalteren skriv ofte:

«Kopi av komplett pasientjournal frå alle avdelingar frå og med dato til d.d.

Med komplett journal meiner vi både legenotat og journalnotat frå andre involverte

faggrupper. Vi ber også om kopi av alle andre relevante dokument frå den aktuelle

perioden, som ikkje går fram av journalutskrifta. Dette kan mellom anna vere vedtak,

elektroniske meldingar, legemiddellister, kurver, laboratorieark, EKG,

røntgenrekvisisjonar og -svar, histologisvar, overvakingsskjema, kartleggingar,

tilvisingar, epikriser, møtereferat og pasientinformasjon.).

Det er derfor beslutta at:

Dokumentasjonsavdelinga skal ha ansvar for å skrive ut/hente ut all journaldokumentasjon, inkludert alle andre relevante dokument frå den aktuelle perioden (sjå eksempel på dokument i teksten i kursiv over) som Statsforvalteren ber om i dei sakene som omhandlar fleire nivå 2 einingar.

Nivå-2 eininga har sjølve ansvar for å skrive ut alle nødvendige opplysningar i ei sak når pasienten berre har vore knytt til deira (ei) eining.

Fullmakt

Dokumentasjonsavdelinga får med dette fullmakt til å skrive ut all journaldokumentasjon som vert etterspurt av Statsforvalteren når saka omfattar fleire nivå 2-einingar. Dette gjeld dokumentasjon for alle pasientar innan somatikk, psykiatri og rus, også døde.

Fullmakta er i tråd med lovverket som Statsforvalteren forvaltar:

Når tenesta må utlevere alle nødvendige opplysningar om ei sak, er det med heimel i spesialisthelsetenestelova § 6-2 og helsepersonellova § 30. Plikta til å gi faktiske opplysningar er eit pålegg. Klagefristen er tre dagar, jamfør forvaltningslova § 14.

Rutine

Anten 1 eller 2

Når journalutskrift skal følgjast av brev frå fleire nivå 2 enheter
Føretakssekretariatet (FTLED) legg inn Seksjon for fag og utvikling (SFU)
som kopimottakar i saka:

FTLED skriv i merknadsfeltet: « Vi ber om at Dok.avd følgjer opp førespurnaden i brevet frå Statsforvalteren om kopi av journal og sender utskrift av journal til Føretakssekretariatet.

Når Statsforvalteren berre ber om journalutskrift
Føretakssekretariatet (FTLED) legg inn Seksjon for fag og utvikling (SFU)
som hovudmottakar i saka.
FTLED skriv i merknadsfeltet: «Vi ber om at Dok.avd følgjer opp førespurnaden i brevet frå Statsforvalteren om kopi av journal og sender utskrift av journal direkte til Statsforvalteren.

Journalkopien leveres direkte i Statsforvalterens elektroniske meldingsportal.